1923J BERETNING NR. 1 FRA NORSK FONOGRAM*ARKIV. 
13 
NF A: C. 
Fra ungdomsliv og ferier. 
Tollev og jeg er sambygdinger fra Innfjorden og er for jevn¬ 
gamle å regne. Han er fra Stenviken, og jeg er fra Vikemoen 
tett ovenfor der. Da vi vokste op, var der mange barn på disse 
gårdene, både gutter og jenter. Der var godt grannelag, og vi 
barn lekte ofte sammen. Stundom kunde Tollev og jeg slåss 
litt og være uforlikte en liten stund, men noe uvenskap var dei- 
ikke. På skolen kappedes vi om den første plassen, og likeså 
da vi gik og leste for presten. Efter konfirmasjonen rådet skole¬ 
mesteren foreldrene våre til å sende oss til en høiere skole. 
„Det er boken som trekker“, sa han; „lyst til annet arbeid har 
de ikke, noen av dem“. Foreldrene våre var usikre en stund; 
men de satt jo godt i det, og på begge steder var der eldre 
sønner som kunde overta gårdene efter de gamle. Tollev og 
jeg var ikke uvillige, tvert imot. Da så presten også talte for det, 
blev det til det, at skolemesteren fulgte oss inn til byen og 
hjalp oss med å komme inn på en passende skole. Der blev 
det mangt nytt å lære, og ikke alt like lett. Vi hadde ingen 
kjenninger i byen og var meget for oss selv. Det var ikke å 
undres på om stundene ofte blev lange, helst i førstningen, for 
vi lengtet hjem. 
Så meget gildere var det når feriene kom og vi fik reise 
hjem. Vi gledet oss om vinteren, lenge forut, til julehelgen med 
den gode julekosten og gjestebudene og til å gå på ski. Men 
aller mest gledet vi oss til de mange fridagene om sommeren 
efter St. Hans, med de lange dagene og de lyse nettene. Vi 
blev alltid vel mottatt hjemme, og vi syntes vi steg i aktelse 
hos det øvrige bygdefolk også. Hverken Tollev eller jeg blev 
satt til noget gårdsarbeid i feriene; men de tok gjerne imot en 
håndsrekning når vi tilbød oss. Ingen annen tid er for rnig så 
rik på gode minner som de somrene hjemme under våre skoleår. 
Frisk og fri og ingen sorger, og Tollev og jeg var sammen be¬ 
standig, likesom brødre, så de begynte å kalle oss „uadskillelige“ 
somme. Var det seilevinn, satte vi gjerne ut båten tilTollevs far og 
lå og bautet i viken og på fjorden i solskinnet. Om kveldene mot 
solnedgang kunde vi ligge og fiske et eller annet sted utenfor 
strandene. Det var mest hvitting vi drog op, men somme tider 
var det småtorsk og lyr og flyndre iblandt; en smålaks var en 
stor begivenhet. 
